La CUP ha anunciat en un comunicat, que podeu llegir a continuació, que retira el suport a la plataforma "Tenim el Dret de Decidir". Tal i com vàrem anunciar en un comunicat públic, amb data 22 de gener de 2006, des de la CUP veiem amb preocupació la possible instrumentalització de les mobilitzacions impulsades per aquesta Plataforma cap a posicions en defensa de la integritat de la proposta l'Estatut del Principat sorgida del Parlament de Catalunya. Tot i valorar positivament les matisacions que, des del si de la Plataforma, s’han fet en el sentit de destacar que aquesta campanya és en defensa del dret del poble català a decidir el seu futur, pensem que, degut a l’actual conjuntura política, la lectura pública que es farà d’aquesta campanya serà de suport "a un Estatut sense retallades" És per això que la CUP, en tant que contrària a qualsevol estatut que mantingui els Països Catalans sota la dominació dels Estats espanyol i francès, es veu obligada a anunciar la seva retirada d'aquesta campanya. Confiem en què, després de l’actual conjuntura, tots i totes serem capaços de treballar plegats en la lluita pel reconeixement i l’exercici del Dret d’Autodeterminació del poble català. Secretariat Nacional de la CUP. Països Catalans, 13 de febrer de 2006. 
Lamentable. La CUP acusa quasi 500 entitats de partidistes, quan allò realment partidista fou fer una manifestació el dia 11 de febrer (una setmana abans de la del 18) amb un lema molt semblant. No siguem hipòcrites, sisplau: si la CUP té una estratègia pròpia de divisió de l'independentisme entre dos blocs (institucional d'ERC i de carrer de la CUP) cap problema, però que no diguin que ERC manipula res. La gent no és tonta, senyorets de la CUP! He dit.
Només una pregunta, a qui ho sàpiga (perquè jo no ho sé...) quina va ser la manifestació que va estar convocada primer? 
la del dia 18... 
N'estàs segura? Crec que t'equivoques. De fet sempre havia vist la mateixa afirmació però en sentit contrari. Tens fonts?
s'ha dit a altres fils, la CUA es va fer abans que la plataforma pel dret a decidir però la convocatòria del 18 de febrer va ser anterior a la de l'11... 
Em sorprèn amb quina rotunditat ho afirmaves, ni tant sols dubtaves? 4 minuts i respons que bo xD I ara veus que t'has equivocat Quedes perdonada però un altre cop intenta ser més neutra dòna...
La manifestació del dia 11 es va convocar després de que a la primera reunió de la Plataforma pel dret de decidir es digués que es convocaria pel 18. Així doncs, van utilitzar les reunions de la Plataforma per aconseguir informació de cara a mobilitzar la de l'11 i ara que la manifestació de l'11 ja s'ha fet, no necessiten anar-hi i per això han marxat de la Plataforma. Ras i curt: purt sectarisme. Lo que no sé és com la gent de la Plataforma s'ha deixat enganyar tan fàcilment per les CUP. 
Quina gran xuminada 
No tens arguments per rebatre-ho eh! 
Home, si t'inventes un "contubernio judio-masonico" de aquest, jo que vols que et digui. Et podria saltar jo i dir-te que ERC esta controlada per un grup de marcians que es vol fer amb el control de planeta terra i després dir-te que no tens arguments per a rebatreu i quedar-me tant ample. Sigues un poc mes seriós si vols debatre.